**Notă informativă**

**la proiectul Contractului-cadru de furnizare/prestare a serviciului public de alimentare cu apă și de canalizare**

|  |
| --- |
| * + - 1. ***Denumirea autorului responsabil de elaborarea proiectului*** |
| Departamentul reglementări, Agenția Națională pentru Reglementare în Energetică |
| ***2. Condiţiile ce au impus elaborarea proiectului de act normativ şi finalitățile urmărite*** |
| Necesitatea elaborării Contractului-cadru de furnizare/prestare a serviciului public de alimentare cu apă și de canalizare este stabilită în art. 7, alin. (2), lit. g2) din Legea nr. 303 din 13.12.2013 privind serviciul public de alimentare cu apă şi de canalizare, cu modificările operate prin Legea nr. 322 din 30.11.2018 (Monitorul Oficial nr. 86-92/08.03.19 art. 142; în vigoare din 08.03.2019), care prevede că Agenția Națională pentru Reglementare în Energetică are atribuția de a elabora şi aproba Contractul-cadru de furnizare/prestare a serviciului public de alimentare cu apă şi de canalizare.  Adică, odată cu intrarea în vigoare a Legii nr. 303 din 13.12.2013 privind serviciul public de alimentare cu apă și de canalizare, ANRE este obligată să aducă actele sale normative în concordanță cu prevederile legii, și anume: elaborează şi aprobă Contractul-cadru de furnizare/prestare a serviciului public de alimentare cu apă şi de canalizare.  Cauzele care duc la apariţia problemei sunt:   * nu este creat cadrul secundar de reglementare necesar aplicării Legii nr. 322 din 30.11.2018 pentru modificarea Legii nr. 303/2013 privind serviciul public de alimentare cu apă și de canalizare; * nu este stabilită procedura și condițiile în ansamblu de desfășurare a activităților specifice serviciului de alimentare cu apa si de canalizare; * nu era prevăzut Contractul–cadru de furnizare/prestare a serviciului public de alimentare cu apă și de canalizare, elaborat și aprobat de către Agenție.   Până în prezent Regulamentul nr. 271 din 16.12.2015 cu privire la aprobarea Regulamentului cu privire la serviciul public de alimentare cu apă și de canalizare prevedea în Anexa nr. 2 Clauzele Obligatorii ale contractului de furnizare a serviciului public de alimentare cu apă şi de canalizare.  O dată cu stabilirea expresă în Legea 322 din 30.11.2018 pentru modificarea Legii nr. 303/2013 privind serviciul public de alimentare cu apă și de canalizare, a noilor documente care sunt atribuite ANRE, va fi clar și detaliat descrisă întreaga procedură de contractare, întreaga activitate de organizare și desfășurare a activităților din domeniul furnizării/prestării serviciului public de alimentare cu apă și de canalizare.  Contractul–Cadru de furnizare/prestare a serviciului public de alimentare cu apă și de canalizare urmează să aducă modificări și completări la Clauzele Obligatorii ale contractului de furnizare a serviciului public de alimentare cu apă şi de canalizare. |
| ***3. Principalele prevederi ale proiectului*** |
| Prezentul Contract-Cadru va cuprinde clauze ca:   * obiectul; * termenul; * drepturile și obligațiile operatorului; * drepturile și obligațiile consumatorului; * răspunderea; * deconectarea şi reconectarea instalaţiilor interne de apă şi de canalizare, întreruperi şi limitări la furnizarea/prestarea serviciului public de alimentare cu apă şi de canalizare; * suspendarea și rezilierea contractului; * modificarea; * soluționarea neînțelegerilor și litigiilor; * prevederi speciale.   Anexa nr. 1 Calitatea și parametrii tehnici la furnizarea serviciului public de alimentare cu apă şi de canalizare.  Fiecarea operator în dependență de specificul activității și de necesități își vor elabora propriul contract de furnizare/prestare a serviciului public de alimentare cu apă și de canalizare, negociat cu cealată parte contractată. |
| ***4. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene*** |
| Proiectul Contractului-cadru de furnizare/prestare a serviciului public de alimentare cu apă și de canalizare nu ține de procesul de armonizare a legislației naționale cu legislația Uniunii Europene |
| ***5. Fundamentarea economico-financiară*** |
| Elaborarea și aprobarea documentului propus nu va genera careva costuri pentru operatori.  Costuri aferente implementării de către operatorii care furnizează/prestează serviciul public de alimentare cu apă și de canalizare nu sunt estimate. Contractul-cadru fiind doar un document care ar permine fiecărui operator, precum și administrației publice locale să-și elaboreze propriile contracte ajustîndu-le în dependență de necesitățile consumatorilor și specificul activității. Impunerea acestui Contract aietului ar fi un garant în furnizarea/prestarea serviciului public de alimentare cu apă și de canalizareactivității operatorului și nu ar trebui să atragă careva cheltuieli financiare.  Costuri legate de instruirea personalului operatorilor care furnizează/prestează serviciul public de alimentare cu apă și de canalizare, de asemenea nu se identifică. Este evident, că în cadrul unei întreprinderi, în special a celei care prestează servicii de interes public, instruirea continuă a personalului face parte din activitățile curente. |
| ***6. Modul de încorporare a actului în cadrul normativ în vigoare*** |
| O dată cu stabilirea expresă în Legea 322 din 30.11.2018 pentru modificarea Legii nr. 303/2013 privind serviciul public de alimentare cu apă și de canalizare, ANRE îi revine obligația și este responsabil de elaborarea Contractului-cadru, în care va fi clar prevăzute toate clauzele necesare și utile atît operatorului, cît și consumatorului.  Temeiul juridic în elaborarea proiectului Contractului-cadru constituie art. 7, alin. (2), lit. g2) din Legea nr. 303 din 13.12.2013 privind serviciul public de alimentare cu apă şi de canalizare privind serviciul public de alimentare cu apă și de canalizare, modificată prin Legea nr. 322 din 30.11.2018, care prevede că Agenția Națională pentru Reglementare în Energetică asigură elaborarea reglementării respective. |
| ***7. Avizarea şi consultarea publică a proiectului*** |
| Proiectul Contractului-cadru de furnizare/prestare a serviciului public de alimentare cu apă și de canalizare a fost prezentat spre consultare publică și avizare părților interesate în conformitate cu Legea privind transparența în procesul decizional nr. 239/2008.  Agenția a informat despre lansarea consultărilor publice Ministerul Economiei și Infrastructurii, Ministerul Agriculturii, Dezvoltării Regionale și Mediului, Consiliul Concurenţei, Confederaţia Naţională a Sindicatelor din Moldova, Confederaţia Naţională a Patronatului, Centrul pentru protecţia drepturilor consumatorilor, Asociația Patronală a Serviciilor Publice, Asociaţia obştească “Protecţia Consumatorilor”, Ministerul Finanțelor, operatorii din sectorul de apă și de canalizare, etc.  Propunerile şi obiecţiile înaintate la proiectul Contractului-cadru de furnizare/prestare a serviciului public de alimentare cu apă și de canalizare au fost incluse în sinteza obiecțiilor şi recomandărilor prezentate de către părţile interesate. |
| ***8. Constatările expertizei anticorupție*** |
|  |
| ***9. Constatările expertizei de compatibilitate*** |
| Proiectul Contractului-cadru nu are drept scop armonizarea legislației naționale cu legislația Uniunii Europene. |
| ***10. Constatările expertizei juridice*** |
|  |
| ***11. Constatările altor expertize*** |
|  |

**Director**

**Ștefan CREANGĂ**

**Departamentul Reglementări**

**Evlampie DONOS**